protokollile (millega muudetakse Ameerika Ühendriikide ning Euroopa Ühenduse ja selle liikmesriikide vahelist lennutranspordilepingut, millele kirjutati alla 25. ja 30. aprillil 2007 ja mida on muudetud Ameerika Ühendriikide ning Euroopa Ühenduse ja selle liikmesriikide vahelise, 25. ja 30. aprillil 2007 alla kirjutatud lennutranspordilepingu muutmise protokolliga, millele Ameerika Ühendriigid ning Euroopa Liit ja selle liikmesriigid kirjutasid alla 24. juunil 2010, et võtta arvesse Horvaatia Vabariigi ühinemist Euroopa Liiduga) Euroopa Liidu ja selle liikmesriikide nimel alla kirjutamise kohta

SELETUSKIRI

Komisjon esitas 14. novembril 2019 ettepaneku võtta vastu nõukogu otsus, mis põhineb Euroopa Liidu toimimise lepingu artikli 218 lõikel 5 ja ühinemisakti artikli 6 lõike 2 teisel lõigul ning millega kiidetakse heaks Ameerika Ühendriikide ning Euroopa Ühenduse ja selle liikmesriikide vahelist lennutranspordilepingut muutva protokolli sõlmimine, et võtta arvesse Horvaatia Vabariigi ühinemist Euroopa Liiduga.

Kuna 31. detsembril 2020 lõppes Ühendkuningriigi Euroopa Liidust väljaastumisele järgnenud üleminekuperiood, on kõnealust protokolli vaja muuta, et jätta sellest välja viited Ühendkuningriigile. Sellega seoses on komisjon pidanud Ameerika Ühendriikidega läbirääkimisi, et teha vajalikud muudatused. Komisjoni ja Ameerika Ühendriike esindavad delegatsioonid on muudatustes kokku leppinud.

Lisaks on vaja muuta kavandatava nõukogu otsuse artiklit 2, et tagada kooskõla aluslepingute alusel institutsioonide vahel jaotatud pädevusega, pidades eelkõige silmas komisjonile Euroopa Liidu lepingu artikli 17 kohaselt antud õigust esindada liitu välissuhetes.

Seetõttu esitab komisjon käesoleva muudetud ettepaneku nõukogu otsuse kohta, millega antakse luba protokollile alla kirjutada.

2019/0257 (NLE)

Muudetud ettepanek:

NÕUKOGU OTSUS

protokollile (millega muudetakse Ameerika Ühendriikide ning Euroopa Ühenduse ja selle liikmesriikide vahelist lennutranspordilepingut, millele kirjutati alla 25. ja 30. aprillil 2007 ja mida on muudetud Ameerika Ühendriikide ning Euroopa Ühenduse ja selle liikmesriikide vahelise, 25. ja 30. aprillil 2007 alla kirjutatud lennutranspordilepingu muutmise protokolliga, millele Ameerika Ühendriigid ning Euroopa Liit ja selle liikmesriigid kirjutasid alla 24. juunil 2010, et võtta arvesse Horvaatia Vabariigi ühinemist Euroopa Liiduga) Euroopa Liidu ja selle liikmesriikide nimel alla kirjutamise kohta

EUROOPA LIIDU NÕUKOGU,

võttes arvesse Euroopa Liidu toimimise lepingut, eriti selle artikli 100 lõiget 2 koostoimes artikli 218 lõikega 5,

võttes arvesse Horvaatia ühinemisakti, eriti selle artikli 6 lõike 2 teist lõiku,

võttes arvesse Euroopa Komisjoni ettepanekut

ning arvestades järgmist:

(1)Komisjon on vastavalt nõukogu 14. septembri 2012. aasta otsusele 13351/12, millega antakse talle luba alustada läbirääkimisi, pidanud läbirääkimisi protokolli üle, millega muudetakse Ameerika Ühendriikide ning Euroopa Ühenduse ja selle liikmesriikide vahelist lennutranspordilepingut, millele kirjutati alla 25. ja 30. aprillil 2007 ja mida on muudetud Ameerika Ühendriikide ning Euroopa Ühenduse ja selle liikmesriikide vahelise, 25. ja 30. aprillil 2007 alla kirjutatud lennutranspordilepingu muutmise protokolliga, millele Ameerika Ühendriigid ning Euroopa Liit ja selle liikmesriigid kirjutasid alla 24. juunil 2010, et võtta arvesse Horvaatia Vabariigi ühinemist Euroopa Liiduga (edaspidi „protokoll“).

(2)Läbirääkimised lõppesid edukalt protokolli parafeerimisega 8. märtsil 2019.

(3)Protokolli artikli 4 kohaselt peaksid EL ja selle liikmesriigid protokollile alla kirjutama ja seda ajutiselt kohaldama, eeldusel et protokoll sõlmitakse hilisemal kuupäeval,

ON VASTU VÕTNUD KÄESOLEVA OTSUSE:

Artikkel 1